UAC โชว์กำไรไตรมาส 2 โตเท่าตัว! รับรายได้เพิ่ม – ค่าใช้จ่ายลด
UAC โชว์กำไรไตรมาส 2 โตเท่าตัว แตะ 56.77 ลบ. จากปีก่อนกำไร 26.43 ลบ. ส่วนงวด 6 เดือนกำไร 133.85 ลบ. ทรงตังจากปีก่อนกำไร 131.32 ลบ. รับรายได้เพิ่ม - ค่าใช้จ่ายลด
7 ส.ค. 2564

บริษัท ยูเอซี โกลบอล จำกัด (มหาชน) หรือ UAC รายงานผลประกอบการงวดไตรมาส 2 และงวดครึ่งแรกของปี 2564 มีกำไรสุทธิ ดังนี้

โดยปัจจัยที่บริษัทมีกำไรเพิ่มขึ้น เนื่องจากมีรายได้จากการขายและบริการเพิ่มขึ้น 21.97 ล้านบาท หรือเพิ่มขึ้นร้อยละ 6.22 เมื่อเทียบกับงวดเดียวกันของปีก่อน จากการลดลงของรายได้ในกลุ่มธุรกิจ Trading 0.85 ล้านบาท รายได้กลุ่มธุรกิจ Manufacturing – Energy ลดลง 3.55 ล้านบาท และกลุ่มธุรกิจ Manufacturing – Chemicals เพิ่มขึ้น 26.37 ล้านบาท
ส่วนกำไรขั้นต้นไตรมาส 2 ปี 2564 เท่ากับ 68.34 ล้านบาท เพิ่มขึ้นร้อยละ 4.56 เมื่อเทียบกับงวดเดียวกันของปีก่อน ซึ่งบริษัทยังคงเน้นการทำกำไรในสินค้าที่มี Gross Margin สูง – อัตรากำไรขั้นต้นของไตรมาส 2 ปี 2564 เท่ากับร้อยละ 18.23 ของรายได้ ลดลงเล็กน้อยเมื่อเทียบกับงวดเดียวกันของปีก่อน (ไตรมาส 2 ปี 2563 เท่ากับร้อยละ 18.52)
ด้านรวมรายได้อื่นเพิ่มขึ้น 27.68 ล้านบาท หรือเพิ่มขึ้นร้อยละ 114.08 เมื่อเทียบกับงวดเดียวกันของปีก่อน จากส่วนแบ่งผลกำไรจากเงินลงทุนในบริษัทร่วม BBF จำนวน 43.18 ล้านบาท และการได้รับเงินสนับสนุนกองทุนน้ำมันและ LPG
ขณะที่ค่าใช้จ่ายในการขายและบริหารลดลง 0.63 ล้านบาท หรือลดลงร้อยละ 1.26 เมื่อเทียบกับงวดเดียวกันของปีก่อน จากการลดลงของค่าใช้จ่ายในการบริหารซึ่งเกิดจากการควบคุมค่าใช้จ่ายในช่วงสถานการณ์การ COVID-19
เช่นเดียวกับค่าใช้จ่ายทางการเงินลดลง 3.33 ล้านบาท หรือลดลงร้อยละ 21.13 เมื่อเทียบกับงวดเดียวกันของปีก่อนจากภาระหนี้สินเงินกู้ยืม ระยะยาว
ด้านกำไรส่วนที่เป็นของบริษัทใหญ่เพิ่มขึ้น 30.35 ล้านบาท หรือเพิ่มขึ้นร้อยละ 114.82 เมื่อเทียบกับงวดเดียวกันของปีก่อนส่วนใหญ่ เกิดจากการได้รับส่วนแบ่งผลกำไรจากเงินลงทุนในบริษัทร่วม BBFและการลดลงของภาระค่าใช้จ่ายภายในบริษัท